Tatoeba sentences — language code: bre
An neb a zouj a gar.
Den a galon zo doujet.
En doujañs emañ ar garantez.
Doujañs zo e-barzh ar garantez.
N'eo ket gant dour sklaer e vez graet moc'h lart.
N'eus nemet ur banne dour. Etre naet ha loudour.
N'eus nemet ur banne dour. Etre naet ha lous.
Diwar an dour-red, gwall ebet. Diwar an dour-skoilh, gwall d'an holl.
An dour red ne ra droug da zen ebet.
Kenkoulz e lazh an dour hañvouezh an tan evel an dour sklaer.
E-touez ar muiañ drein ar gaerañ rozenn.
Pezh a ra d'an dridi bezañ treut: Kalz emaint war nebeud.
Pezh a ra d'an dridi bezañ treut: Kalz emaint war nebeud da zebriñ.
Neb a zrevez ar re gozh ne daio ket d'ar Baradoz.
N'eus droug ebet ne raje ket ur vad bennak.
Diouzh an droug eo digoll.
Ali ha holen a roer d'an hini a c'houlenn.
Aluzen diwar aluzen a laka ar paour pinvidik.
Aluzen diwar aluzen a gas d'ar baradoz.
N'eus ket tu da dennañ amann eus gouzoug ur c'hi.
Pa vez aet an amann e gouzoug ar c'hi e vezer war-lerc'h.
Gwelloc'h un amezeg a dost eget ur c'har a-bell.
An amied zo an amied, hag an amiod zo un amiod.
An amzer a dremen hag an amzer ne dremeno biken.
Gant hir amzer a-benn eus pep tra e teuer.
Gant amzer en em gav taouledet avaloù ha pennoù kalet.
Gant kolo hag amzer e teu da eogiñ ar mesper.
Gant pasianted hag amzer e veura ar mesper.
Gant pasianted ha hir amzer e vez graet meur a dra.
Meur a amzer en devez an den, ne vezont ket heñvel an eil ouzh eben.
Div pe deir a amzer en devez an den, ne vezont ket heñvel an eil ouzh eben.
Pep tra a dremen gant an amzer.
Tremen a ra an amzer hag ar vuhez a ziverr.
Dont a ra an amzer hag ar vuhez a ziverr.
An eil amzer a vev an all.
Ruz pa guzh, melen pa sav, sur amzer vrav.
Ruz pa guzh, gwenn pa sav, sur amzer vrav.
Ruzder diouzh an noz, amzer vrav antronoz.
Doue en deus roet hag a roio, amzer vrav da neb a c'hortozo.
An eil amzer goude eben, an hini domm goude an hini yen.
An Ankou ne vez tamallet mann ebet dezhañ.
Etre Pempoull ha Lokemo emañ gwele an Ankou.
An hini n'eo ket un aotrou en e vro n'en deus nemet mont d'ur vro all hag e vo.
Kaoz an arabadus a zo hir ha padus.
Arabat lakaat peñsel burell ouzh limestra.
Arit a-dreuz, arit a-hed, temzit ervat hag ho po ed.
A-raok arat e ranker freuzañ.
Arboellañ pa garer 'benn antronoz e kaver.
An hini en deus arc'hant hag a ro en deus mignoned e pep bro. An hini en deus arc'hant ha ne ro ket, n'en deus mignon ebet.
An arc'hant zo berr o lost.
Trouz arc'hant ha c'hwezh vat, ne reont na yalc'h na kofad.
Arc'hant douget n'int ket arc'hant dispignet.
An arc'hant danzeet fall a ya da fall.
An arc'hant deuet a-berzh fall ne zeuont ket da bennvat.
Artizan aet e ard e tizan.
An hini a zalc'ho an askorn a yelo ar c'hi war lerc'h e zorn.
Diaesoc'h eo kac'hat eskern eget debriñ kig.
N'eo ket gant eskern e taper al lern.
A van da van e ya merenn da goan.
A van da van e vez graet e vragoù da Yann.
C'hwezhet an avel e-lec'h ma karo pa ra glav e c'hleb atav.
Pa vez an avel a du e vez gwentat.
Pa'z eus avel eo gwentañ zo d'ober.
Avel diwar ar Faou, morse ne lavar gaou.
N'eus forzh pegen gwaskedet e vez an ti ec'h arru avel tro pe dro.
An avel en he biz a rofe glav e-pad ur miz.